Diari Oficial de la Generalitat Valenciana


Sumari del DOGV 1248, del 20-02-1990 (1990/816611)

DECRET 28/1990, de 12 de febrer, del Consell de la Generalitat Valenciana, pel qual es regula el Comissari de l'Encontre Internacional de les Cultures i Expressions Musicals, «Música 92».
-------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1990/02/12/28/dof/vci/html**

### Dades del document

Número de DOGV
:   1248

Data del DOGV
:   20-02-1990

Secció del DOGV
:   DISPOSICIONS GENERALS

Número del document
:   1990/816611


Data del document
:   12-02-1990

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 28/1990, de 12 de febrer, del Consell de la Generalitat Valenciana, pel qual és regulat el comissari del Enconte Internacional de les Cultures i Expressions Musicals, "Música 92".  
El Decret 192/1988, de 12 de desembre, del Consell de la Generalitat Valenciana, va crear la Comissió de l?Encontre Internacional de les Cultures i Expressions Musicals. Aquest fou el primer pas per a posar en marxa l?organització dels actes culturals que, al voltant de la música, se celebraran a la Comunitat Valenciana el 1992 i que constituiran la nostra aportació als esdeveniments que es preparen tant nacionalment com internacionalment.  
Per Ordre de 23 de febrer de 1989, de la Conselleria de Cultura, Educació i Ciència, foren determinats els membres que integren la Comissió de l?Encontre Internacional de les Cultures i Expressions Musicals.  
En una primera fase, els treballs s'han centrat en la definició del projecte d'activitats i d'inversions, i també en pressupostar aquests i en presentar públicament l?Encontre el qual ha estat anomenat «Música 92».  
Per altra banda, es considera, que l?organització correcta de «Música 92», en aquesta fase de preparació dels actes, requereix la creació i la regulació d'un òrgan amb funcions considerables de gestió i coordinació que assegure la posada en marxa del projecte, cosa per la qual l?esmentat Decret va crear la figura del Comissari de «Música 92» responsable de la gestió, l?execució i l?organització d'aquest esdeveniment cultural  
Per tot això, a proposta del conseller de Cultura, Educació i Ciència i amb la deliberació prèvia del Consell de la Generalitat Valenciana en sessió celebrada el dia 12 de febrer de 1990,  
DECRETE:  
Article 1r  
L'Encontre Internacional de les Cultures i Expressions Musicals, que se celebrarà a la Comunitat Valenciana amb la denominació de «Música 92», tindrà com a responsable de la gestió un Comissari, nomenat per Decret del Consell de la Generalitat Valenciana a proposta del Conseller de Cultura, Educació i Ciència.  
Article 2n  
1. El Comissari de «Música 92» actuarà en l?exercici de les seues funcions sota la dependència del Conseller de Cultura, Educació i Ciència.  
2. El Comissari estarà integrat administrativament en la Conselleria de Cultura, Educació i Ciència. Aquest Departament proporcionarà el suport administratiu necessari per a la realització del projecte.  
Article 3r  
Són funcions del Comissari de «Música 92»:  
a) Proposar al President de la Comissió el programa d'activitats, d'inversions i d'altres iniciatives a realitzar, i també dirigir-ne i gestionar-ne l?evolució.  
b) La direcció del personal adscrit al Comissari i l?organització de les dependències i dels serveis al seu càrrec.  
c) Representar la Comissió de l?Encontre Internacional de les Cultures i Expressions Musicals en substitució del President.  
d) Coordinar les actuacions de «Música 92» amb les unitats administratives de la Conselleria de Cultura, Educació i Ciència que procedirà i amb altres Administracions públiques i entitats privades.  
e) En finalitzar «Música 92» i anualment, elevar al Conseller i a la Comissió esmentada un informe anual de les activitats realitzades.  
f) Disposar tot allò que concerneix al règim intern dels serveis del Comissari, i també vigilar-ne, supervisar-ne i fiscalitzar-ne el funcionament.  
g) Les que expressament li delegue o encomane el Conseller.  
Article 4t  
1. Les activitats de «Música 92» seran finançades amb càrrec als crèdits que amb aquesta finalitat es consignen en els Pressupostos de la Generalitat Valenciana per als exercicis de 1990 i següents.  
2. Amb la finalitat abans esmentada, en l'avantprojecte de Pressupostos de la Conselleria de Cultura, Educació i Ciència per als exercicis esmentats serà inclòs un programa pressupostari denominat «Música 92», que recollirà els crèdits, tant per operacions corrents com de capital, prevists per a la execució del programa i el seu òrgan gestor serà el Comissari.  
3. Els ingressos procedents d'aportacions de persones físiques o jurídiques i d'altres Administracions públiques que col·laboren en la realització de «Música 92» generaran crèdits en l?estat de despeses del programa esmentat en els terminis prevists en l'article 37 de la Llei 4/1984, de 13 de juny, d'Hisenda Pública de la Generalitat Valenciana i en els propis Acords o Convenis de col·laboració.  
DISPOSICIO DEROGATORIA  
Queden derogades totes aquelles normes d'igual o inferior categoria que s'opose a aquest Decret.  
DISPOSICIONS FINALS  
Primera  
Es facultat el Conseller de Cultura, Educació i Ciència per a dictar, dins l?àmbit de les seues competències, les disposicions necessàries per a l'acompliment i desenrotllament del que disposa aquest Decret.  
Segona  
Aquest Decret entrarà en vigor l?endemà de la publicació en el Diari Oficial de la Generalitat Valenciana.  
València, 12 de febrer de 1990.  
El President de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI